open-index/open-wikipedia-markdown huggingface dataset:
Ingunn Thon

**Ingunn Thon** (født 1986) er en norsk dukkespiller, programleder og barnebokforfatter fra Ål i Hallingdal.

Thon var programleder i Barne-TV (2010-2012) og i *[[Julemorgen]]* (2015). Hun har også vært reporter og senere programleder (2014-2015) i *[[Reiseradioen]]*.

I 2016 ble hun uteksaminert fra studiet *Tekst og Skribent* på Westerdals.

I februar 2017 debuterte hun som forfatter med barneboken *Ollis*, utgitt på Det Norske Samlaget. For denne boken ble hun nominert til bokhandelkjeden ARKs barnebokpris.

I barnekanalen NRK Super gir Thon liv og stemme til figurene Turid (en høne) og Perla (et lam).

## Referanser


## Eksterne lenker
* 
*  Presentasjon på Nynorsk mediesenters njettsider
Ælvespeilet

**Ælvespeilet** er et kulturhus i Porsgrunn i Grenland, som ble åpnet lørdag 24. august 2013 av kulturminister Hadia Tajik.

Ælvespeilet er en kommunal avdeling i Virksomhet for Kultur og Idrett i Porsgrunn kommune. 

Huset ble bygget etter engasjement fra kulturarbeidere og organisasjoner i Porsgrunn som hadde behov for en større scene i byen. Navnet Ælvespeilet kom til etter en navnekonkurranse.

Ælvespeilet har en storsal med ca 400 publikumsplasser, en liten sal, ca 120 plasser sittende og kapasitet på 220 stående, en liten prøvesal, en foajescene med plass til 160 publikummere og nydelig utsikt ut over Porsgrunnsælva, og en stor kunsthall samt en café. Kulturhuset har rundt 400 små og store arrangementer årlig, med 120 000 besøkende. Totalt areal er 4218 m2. 

Dyrvik Arkitekter har tegnet bygget.

## Referanser


## Eksterne lenker
*
Underholdningsavdelingen (TV-program, 2013)

***Underholdningsavdelingen*** er et norsk humorprogram som gikk på NRK1 fra 2013 til 2016. Programmet består av sketsjer, parodier og musikalske innslag fremført av en gruppe komikere og underholdere. Programmet gikk på lørdagskvelder. 

Første sesongs besetning bestod av Robert Stoltenberg, Herborg Kråkevik, Bjarte Tjøstheim, Live Nelvik, Steinjo, Vidar Magnussen og Kristin Grue. Andre sesong hadde premiere 8. februar 2014, og i denne sesongen kom Silje Torp inn som nytt medlem, mens Herborg Kråkevik og Steinjo gikk ut. Tredje sesong hadde premiere 31. januar 2015. Kristine Riis, Christian Mikkelsen og Martin Beyer-Olsen tok da over for Live Nelvik, Bjarte Tjøstheim og Kristin Grue. Sesong fire hadde premiere 16. januar 2016; nykommer var Christian Skolmen, som tok over for Robert Stoltenberg og Vidar Magnussen.

## Faste programledere

## Mottakelse
Etter premieren på sesong 1 fikk underholdningsprogrammet en blandet mottakelse i pressen; VGs anmelder gav terningkast to. Dagbladet var noe mer positiv og gav terningkast fire. BA gav også terningkast fire. Programmet ble av flere karakterisert som en revy.  tv-seere så premieresendingen.

Sommeren 2013 ble Underholdningsavdelingen nominert til Komiprisen, og fikk ros av Dagfinn Lyngbø.

## Referanser


## Eksterne lenker
* 
*  Programside
Dominikus Zimmermann

**Dominikus Zimmermann** også **Zimermann** (født 30. juni 1685 i Wessobrunn i Oberbayern, død 16. november 1766 i Wies ved Steingaden i samme område) var en tysk stukkatør og byggmester fra Kurfyrstedømmet Bayern. Han regnes blant de fremste tyske rokokkoarkitekter. Sammen med sin bror Johann Baptist Zimmermann, som han ofte arbeidet sammen med regnes han for å tilhøre Wessobrunnskolen. Hans hovedverk er Pilegrimskirken i Wies som i 1983 ble oppført på UNESCOs verdensarvliste.

## Bildegalleri over Dominikus Zimmermanns verker

|Frimerke fra 1985 som viser et kapitel fra Pilegrimskirken i Wies
Fil:Landsberg am Lech Rathaus1.jpg|Det gamle rådhuset i Lech
Fil:Wallfahrtskirche Steinhausen Gesamtansicht.jpg|Valfartskirken i Steinhausen

## Referanser


## Eksterne lenker
* 
* 
* Biografi på Archinform
Korpsfiksert

***Korpsfiksert*** er en norsk dokumentarserie om et brassband som ble sendt på NRK-TV i 2013. I dokumentarserien følges Eikanger-Bjørsvik Musikklag gjennom en sesong; fra august 2011 og fram til brass-EM i Rotterdam 2012. Noen av musikantene følges ekstra tett, både i korpssammenheng og på hjemmebane.

## Mottakelse
Premieren ble sett av 398 000. 

*[[Aftenposten]]* gav dokumentarserien karakteren 5 basert på de to første episodene i serien.

## Episodene

## Referanser


## Eksterne lenker
* ''Korpsfiksert'' Programmets nettsted
Hoelfeldt

**Hoelfeldt** eller **Holfeldt** er en norsk slekt med en rekke offiserer. Med *Johan N. Holfeldt* (død 1787) kom slekten fra Preussen til Norge.
 
Til slekten hører bl.a. generalmajor Jacob Ulrik Hoelfeldt.

## Slektsvåpen
Skjold: En borg med tre tårn, de ytterste med tårnhetter og liggende på to berg. Hjelmtegn: En harniskkledt arm med et sverd. De heraldiske fargene (tinkturene) er ukjente.

## Litteratur
*Erik Andreas Thomle: *Familien Holfeldt (Hoelfeldt) i Norge*, 1898
* *Personalhistorisk Tidsskrift*, IV. Række, 1. Bind, København 1898, side 66
* Hans Cappelen: *Norske slektsvåpen*, Oslo 1969 (2. opplag 1976), side 126
Tour de France 1937

**Tour de France 1937** var den 31. utgaven av sykkelrittet Tour de France og ble avholdt fra 30. juni til 25. juli 1937.

## Gjennomføringen av rittet
Rittet bestod av 21 etapper, der sju av dem var delt i to eller tre mindre deler. Det var en individuell tempo og tre lagtempoer. Total lengde var , og gjennomsnittsfarten var 31,768 km/t. For første gang ledet Jacques Goddet rittet som direktør. Han gjennomførte noen endringer. En av disse var at det var tillatt med gir på syklene. Hver lag fikk også lov til å ha med en egen følgebil med ekstramateriale i tilfelle mekaniske problemer. 

Rittet ble vunnet av franskmannen Roger Lapébie. Han vant med en margin på over 7 minutter til andremann, Mario Vicini, og over 26 minutter til tredjemann, Léo Amberg. Amberg ble den første sveitser til å havne på pallen sammenlagt i Tour de France. Forsvarende vinner Sylvère Maes ledet frem til 17. etappe, men der boikottet hele det belgiske laget rittet etter oppførsel fra franske tilskuere og urettferdig behandling fra arrangøren. Félicien Vervaecke vant klatretrøya, og ble den første rytter i historien til å vinne klatretrøya to ganger. Frankrike vant lagkonkurransen.

Charles Holland og Bill Burl ble de første britiske rytterne til å starte Tour de France, der de representerte det britisk-canadiske laget. Burl kjørte to etapper, mens Holland brøt etter etappe 14C der han hadde et mekanisk problem. På det samme laget var også eneste ikke-europeiske utøver, som også var første nordamerikanske utøver, Pierre Gachon. Han fullførte ikke en gang første etappe. 

## Resultater
### Etapper

### Trøyene: Etappe for etappe

### Sammenlagt

### Lagkonkurranse

Det belgiske, nederlandske og britisk-canadiske laget fullførte ikke med nok ryttere til å komme på resultatlisten i lagkonkurransen

### Klatretrøya
Vinneren Vervaecke fullførte ikke rittet, men hadde poengene som krevdes til å vinne. I 1937 trengte man ikke å fullføre rittet for å vinne klatretrøya. 

## Referanser



## Eksterne lenker
* Tour de France 1937 resultater
Corneliussen (slekt)

**Corneliussen** er en norsk slekt som opprinnelig kommer fra Stryn, og som senere har hatt tilhold i Kristiansand og Christiania/Oslo. Kjøpmann i Kristiansand og stortingsrepresentant Anders Corneliussen var far til teologen, skolemannen og kirkeverge i Christiania Elias Corneliussen, som var far til geolog og gruvedirektør Olaf Aabel Corneliussen, teologen og skolemannen Andreas Martin Corneliussen og grosserer i Christiania Christen Elias Corneliussen som grunnla handelsfirmaet Elias Corneliussen i Christiania. Andreas Martin Corneliussen var far til forsvarssjef Elias Corneliussen og industrileder Ragnar Corneliussen. Christen Elias Corneliussen var far til grosserer og konsul for Bolivia Arne Schibsted Corneliussen, som overtok farens firma.

Slekten stammer fra Rasmus Andersen Tonning (1665-1724) og har navnet Corneliussen etter Cornelius Andersen, Ytre-Eide (født 1735 Kirkeide i Innvik, død 30. august 1820 i Ytre-Eide). Den første med navnet var stortingsrepresentanten Anders Corneliussen. 

## Etterkommere etter Anders Corneliussen

*Anders Corneliussen (1785–1833), kjøpmann i Christianssand og stortingsrepresentant
**Elias Corneliussen (1818–1880), cand.theol., skolemann og kirkeverge i Christiania; gift med Louise Aabel, datter av Peter Pavels Aabel.
***Olaf Aabel Corneliussen (1850–1900), geolog og direktør for Sulitjelma gruber; gift med Helga Paaske, datter av bergmester Carl Anthon Paaske
***Andreas Martin Corneliussen (1852–1916), cand.theol. og skolemann; gift med Clara Thinn (1856–1936), datter av sogneprest Bernt Anton Thinn
****Elias Corneliussen (1881–1951), admiral og forsvarssjef
****Ragnar Corneliussen (1887–1938), industrileder; gift med Monna Morgenstierne Roll, datter av Emil Oluf Roll
*****Margarete Corneliussen (1914–1990), gift første gang med motstandsmannen Kai Holst og andre gang med Arne Mørch Hansson
*****Else Corneliussen (1916–1951), gift med generalmajor Ole Paus
*** Christen Elias Corneliussen (1860–1920), grosserer; gift med Eugenie Marie Christine Schibsted, datter av advokat Christian Schibsted (nevø av Aftenposten-grunnlegger Christian Schibsted)
****Arne Schibsted Corneliussen (1888–1953), konsul og grosserer


Fil:Elias Corneliussen.jpg|Kontreadmiral, senere forsvarssjef Elias Corneliussen
Fil:Else og Margarete Corneliussen.jpeg|Margarete og Else Corneliussen, fotografert av faren Ragnar Corneliussen i 1917
Fil:Ragnar Corneliussen.jpg|Industrilederen Ragnar Corneliussen og hustru Monna Morgenstierne Roll


## Referanser
Moltke

**Moltke** er en adelsslekt fra Mecklenburg som har spilt en stor rolle i dansk og tysk historie. Til den tyske grenen hører hærføreren Helmuth von Moltke.

## Danmark
Slekten har vært knyttet til Danmark siden rundt 1300. I Danmark har medlemmer vært riksråder og storgodseiere og slekten har lensgrevelig rang. Til slekten hører bl.a. den danske statsmannen Adam Gottlob Moltke og de danske statsministrene (konsilspresidentene) Joachim Godske Moltke og Adam Wilhelm Moltke. 

## Norge
I norsk middelalder eide medlemmer av slekten, med navneformen *Molteke*, større eiendommer i Østfold, bl.a. Tomb gård. Av disse var fogden *Herman Molteke*  (nevnt 1413–65)  gift med Borghild Ogmundsdotter Bolt, og deres datter var gift med riksråd og ridder Kolbjørn Gerst.

Medlemmer av den danske slekten kom til Skiensdistriktet som amtmenn i Bratsberg i noen år sist på 1700-tallet. Den ene, *[[Fredrik Moltke]]* (død 1836), ble inngiftet i Løvenskiold-slekten på Fossum Hovedgård. Den andre var greve *[[Otto Joachim Moltke]]* (død 1853) hvis søster Bertha (død 1846) giftet seg med den danske baron Frederik Adeler (død 1816) som arvet Gjemsø kloster fra sin farbror, stiftamtmannen Fredrik Georg Adeler (død 1810).

## Litteratur
* Olaf Jessen, *Die Moltkes: Biographie einer Familie*, München: Beck 2010. ISBN 978-3-406-60499-7
* Jochen Thies, *Die Moltkes: Von Königgrätz nach Kreisau. Eine deutsche Familiengeschichte*, München: Piper 2010. ISBN 978-3-492-05380-8
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973
* Hallvard Trætteberg: *Borg i segl, [[mynt]] og våpen*, Oslo 1967, side 19 med våpenskjoldtegning nr. 14 for middelalderætten Molteke i Østfold med de tre århanene (orrhanene).
* Hans Cappelen  "Våpensegl og slektspapirer fra Skiens-distriktet", *NST* 35 (1996): 445-46,nettversjon her http://www.cappelen-krefting.no/hans/vaapenseglskien.htm , og i forkortet versjon «Adeler, Moltke og Løvenskiold», i *Våpenbrevet* nr. 101 august 2017, Norsk Heraldisk Forening, Oslo 2017, side 27-31, med beskrivelser av seglene til Fredrik, Bertha og Otto Joachim Moltke.
Tour de France 1938

**Tour de France 1938** var den 32. utgaven av sykkelrittet Tour de France og ble avholdt fra 5. juli til 31. juli 1938.

## Gjennomføringen av rittet
Rittet besto av 20 etapper, der 5 av dem var delt opp i til sammen 8 etapper. Total lengde på rittet var  og gjennomsnittsfarten ble 31,565 km/t. Dette var tredje Tour de France til den nye rittdirektøren, og flere endringer ble gjort i 1938. 

Rittet ble vunnet av italieneren Gino Bartali, som også vant klatretrøya. Han ble første rytter til å vinne både klatretrøya og sammenlagt i det samme rittet. Bartali vant med en margin på 18,5 minutter til andremann, Félicien Vervaecke, og 29,5 minutter til tredjemann, Victor Cosson. Vervaecke vant flest etapper med fire etappeseiere. Lagkonkurransen ble vunnet av Belgia.

## Endringer fra 1937
Bonustidsystemet ble redusert fra 1937. Vinneren av hver etappe mottok kun ett minutt bonustid pluss doblet margin til syklisten på andreplass. Rytteren kunne ikke få mer enn 75 minutter. Rytternne som før kom over fjell i konkurransen om klatretrøya fikk kun ett bonusminutt, som var en reduksjon fra årene før. 

Lagtempoetappene der de ulike lagene startet med 15 minutter mellom hverandre, ble fjernet fra rittet. De ville senere komme tilbake i 1954, men da under et annet format. I stedet inneholdt Tour de France 1938 to individuelle tempoetapper. 

Kategorien for individuelle ryttere ble fjernet før 1938. Lagene var derfor nasjonale lag pluss to franske lag til *les Bleuets* og *les Cadets*. *Les Bleuets* var B-laget, mens *les Cadets* var for unge talentfulle ryttere. De store lagene hadde 12 ryttere per lag, mens de mindre hadde 6. 

## Resultater
### Etapper

### Etappe for etappe: Trøyene

### Sammenlagt

### Lagkonkurransen

### Klatretrøya

## Referanser



## Eksterne lenker
* Tour de France 1938 resultater
That’s My Boy

**That's My Boy** kan peke på:

Innen **film og fjernsyn**:

* ''That's My Boy'' (1932) &ndash; en dramafilm med Richard Cromwell, Dorothy Jordan, Mae Marsh og John Wayne
* ''That's My Boy'' (1951) &ndash; en amerikansk komediefilm med Dean Martin og Jerry Lewis
* ''That's My Boy'' (2012) &ndash; en amerikansk komediefilm med Adam Sandler og Andy Samberg
* ''That's My Boy'' (1954 TV-serie) &ndash; en 1954 CBS sitcom basert på filem fra 1951 med Martin og Lewis
* ''That's My Boy'' (1981 TV-serie) &ndash; en 1981-1986 sitcom laget av Yorkshire Television for ITV; med Mollie Sugden, Christopher Blake og Jennifer Lonsdale

**Annet**:

* «That's My Boy» &ndash; en sang av Stan Freberg fra *A Child's Garden of Freberg* (1957)
Albert Mol

**Albert Mol** (født 1. januar 1917, død 9. mars 2004) var en nederlandsk skuespiller og tv-stjerne som opptrådte i filmer og tv-show gjennom en 60 år lang karriere.

## Referanser


## Eksterne lenker
*
Lucas Digne

**Lucas Digne** (født 20. juli 1993) er en fransk fotballspiller som spiller for den engelske klubben .

Han har tidligere spilt for de franske klubbene Lille og Paris Saint-Germain FC og italienske Roma. I 2018 forlot han spanske FC Barcelona og begynte i engelske Everton FC. Den 13. januar 2022 kunngjorde Everton at Digne hadde gått over til Aston Villa.

## Landslaget
Digne har spilt flere aldersbestemte landskamper for Frankrike. Den 13. mai 2014 ble han tatt ut i den franske VM-troppen til fotball-VM i Brasil 2014.

Han ble tatt ut i s EM-tropp til EM i Frankrike 2016.

Digne ble tatt ut i s EM-tropp til EM i fotball 2021.

## Meritter
* FIFA U-20 VM 2013: Vinner

## Referanser


## Eksterne lenker
* 
*  Club profile
Scandinavica (tidsskrift)

***Scandinavica*** er et vitenskapelig tidsskrift for skandinaviske studier som første gang ble utgitt i mai 1962. Tidsskriftet kommer med to nummer per år.

Redaktør er Claire Thomson, dosent i Scandinavian Film og leder for Department of University College London Scandinavian Studies.

James McFarlane var redaktør mellom 1974 og 1991.

## Referanser


## Eksterne lenker
* Scandinavica, Norvik Press.
* Scandinavica seeks Medieval Submissions, Old Norse News blog
* Norvik Press, Nordic Voices blog
* Libris
* Scandinavica hos worldcat.org
Fernando Amorebieta

**Fernando Gabriel Amorebieta Mardaras** (født 29. mars 1985) er en venezuelansk fotballspiller som spiller for den paraguayanske klubben Cerro Porteño.

Amorebieta ble født i Cantaura i delstaten Anzoátegui i Venezuela av baskiske foreldre fra Iurreta i Bizkaia som oppholdt seg i landet i jobbsammenheng. Da han var to år gammel flyttet familien tilbake til Iurreta, hvor han vokste opp. Da han var elleve år ble han tilsluttet ungdomsavdelingen til Athletic Bilbao.

Amorebieta har tilbrakt mesteparten av karrieren sin i Athletic Bilbao, noe som har ført til at han har spilt over 250 offisielle kamper for klubben. Amorebieta har spilt fire landskamper for det spanske U19 landslaget, men i 2011 valgte han å representere Venezuela på A-landslagsnivå.

## Landslag
Amorebieta var en del av den spanske U-19 troppen som vant europamesterskapet i 2004. I august 2008 ble han tatt ut i den spanske landslagstroppen til en treningskamp mot Danmark av Vicente del Bosque, men han satt på benken gjennom hele kampen. Den 2. september 2011 debuterte han for Venezuela i et 0-1 tap for Argentina. Den 11. oktober samme år og mot samme motstander scoret han sitt første landslagsmål og kampens eneste mål, noe som markerte Venezuelas første seier over Argentina i en VM-kvalifiseringskamp noensinne.

Amorebieta ble inkludert i Venezuelas tropp til Copa América 2015. Hvor han blant annet ble utvist for å ha tråkket på Paolo Guerrero i en gruppespill kamp mot Peru, en kamp Venezuela tapte 0-1.

## Meritter
;Athletic Bilbao
* Europaligaen: Tapende finalist 2011–12
* Copa del Rey: Tapende finalist 2008–09, 2011–12
* Spanske supercupen: Tapende finalist 2009

;Spania U-19
* UEFA U-19 Championship: 2004

## Referanser


## Eksterne lenker
* 
* Athletic Bilbao profile
* BDFutbol profile
Þorgerður Anna Atladóttir

**Þorgerður Anna Atladóttir** (født 2. juni 1992 i Reykjavík) er en islandsk håndballspiller, som spiller for den islandske klubben Valur.

Atladóttir har også spilt for det islandske kvinnelandslaget, hvor hun står notert med 23 kamper og 11 mål. Atladóttir deltok også for Island i VM i 2011.

## Referanser


## Eksterne lenker
*
Nobelmuseet

**Nobelprismuseet** (engelsk: *Nobel Prize Museum*) er et museum om nobelprisen og nobelprisvinnerne. Muséet ligger i Börshuset på Stortorget 2 i Gamla stan i Stockholm. Det ble innviet i 2001, i forbindelse med 100-årsfeiringen av nobelprisen. Leder er Erika Lanner.

## Utstillinger
På Nobelprismuseet presenteres oppfinneren og entreprenøren Alfred Nobel og alle nobelprisvinnerne, fra fysikkprisvinneren Wilhelm Conrad Röntgen i 1901 til de siste nobelprisvinnerne. Blant de mer kjente er Marie Curie (Fysikkpris 1903 og kjemipris 1911), fredsprisvinneren Aung San Suu Kyi (1991) og litteraturprisvinneren Tomas Tranströmer år 2011. Muséet organiserer guidede turer og viser filmer og gjenstander tilknyttet nobelprisen. I tilslutning til muséet finnes butikk og kafé.

## Bibliotek
Nobelprismuseets forskningsbibliotek ble innviet i 2005 og ligger i kjelleren til Börshuset. Det er et humanistisk spesialbibliotek med litteratur om Alfred Nobel, nobelprisen og nobelprisvinnere. Øvrige områder som er vektlagt er museologi, idéhistorie og vitenskapshistorie. Samlingen består nå av drøyt 5000 monografier, der det meste er søkbar via den svenske nasjonale bibliotekkatalogen LIBRIS. Biblioteket er åpent for allmenheten og nås via Källargränd 4.

## Nobelsenter
Da lokalene er underdimensjonerende for virksomheten, planlegger Nobelstiftelsen å bygge Nobelssenteret i Slussen, dit muséet skal flytte. De nye lokalene er forventet å bli innviet i 2031. I april 2014 ble David Chipperfield kåret til vinneren av arkitektkonkurransen for utformingen av det nye huset.

## Bilder
### Bygning

Nobelmuseet kväll 2009.jpg|Entrén om kvelden, 2009.
Gamla stan Börshusets tympanon 2011.jpg|Bygningens tympanon.
Nobelmuseet 110614 DSC 6218.jpg|Interiør.
Nobelmuseum okt 2012a 01.jpg|Mediaoppbud 11. oktober 2012.


### Fra samlingene

Layout of a table in the Nobel Prize for the banquet at the City Hall.jpg|Bord for Nobelfesten
Buckminsterfullerene Model in Red Beads.jpg|C60-modell i museets samlinger
Nobelmuseet 110614 DSC 6200.jpg|Diplom for Robert Barany
Stockholm - Musée Nobel (3).JPG|Diplom for Eric A Cornell


## Referanser


## Eksterne lenker
*
Valdemar Glückstadt

**Valdemar Josef Glückstadt** (1868–1942) var en dansk grosserer og generalkonsul for Italia.

Han var sønn av geheimetatsråd Isak Glückstadt og Juliette Sophie, født Raffel, og var medinnehaver av firmaet Max Levig & Co. Han tilhørte en prominent jødisk familie fra København med en rekke kjente bank- og forretningsfolk. Hans bror var Emil Glückstadt.

Glückstadt var medinitiativtager til opprettelsen av Handels- og Søfartsmuseet i 1914. Han var ridder av Dannebrogordenen og hadde en lang rekke komité- og styreverv. Han var generalkonsul i København for Kongeriket Italia.

Han var gift med Julie Emilie Rée (født 1. september 1875 i København, død 1. mai 1952), datter av direktør Edvard Rée. Deres sønn Hans Jorgen Glückstadt (f. 1898) var gift med Ketty Poulsen. Deres datter Ella Glückstadt (f. 1899) var gift første gang i 1920 med Erik (Gebhardt Oskar Frederik) greve Moltke af Nør (d. 1922) og andre gang med godseier og tidligere generalkonsul i Wien Thorleif Paus fra Norge.

Han fikk oppført villaen Villa Bel Colle i Rungsted tidlig på 1900-tallet.

Glückstadt Nunatak nordøst på Grønland er oppkalt etter ham.

## Referanser


## Litteratur
* «Glückstadt, Valdemar», *[[Kraks Blå Bog|Kraks Blaa Bog]]*, 1910
* Søren Federspiel, Peter Kyng og Kjeld Villadsen: *En foretager og hans værk: Max Levig & Co. 1890–1990*. ISBN nr. 87-982931-2-5
Majid Tavakoli

**Majid Tavakoli** (persisk: مجید توکلی, født 22. mai 1986 i Shiraz, Iran) er en iransk studentleder, menneskerettighetsaktivist og politisk fange. Han studerte skipskonstruksjon ved Amirkabir University of Technology i Teheran, og var leder av den islamske studentforeningen ved universitetet. Han soner en ni års fengselsstraff for sin kritikk av det iranske regimet i en tale han holdt i 2009, og i et brev han skrev et år senere. Arrestasjonen og fengslingen har ført til en kampanje av protest fra iranske menn iført hijab.

Tavakoli vant Studentenes fredspris for 2013.

## Referanser
Bifangst

**Bifangst** er fangst av arter en ikke er ute etter under fiske.

Bifangst omfatter både arter som en primært ikke er ute etter, men som likevel kan omsettes; unge, eller for små individer av arten en fisker etter; og arter som ikke har noen økonomisk verdi. Bifangst oppstår fordi de fleste fiskeredskaper i liten grad skiller mellom arter.

Problemet er stort i forbindelse med trålfiske, og spesielt bunntråling og rekefiske medfører mye bifangst. Det antas at de to sistnevnte fiskeriene står for over halvparten av all bifangst.

Alt slags biologisk materiale som setter seg fast i, eller holdes igjen av fiskeredskaper, kan kalles bifangst, uansett om det tas ombord i fiskebåten eller ikke. Bifangst omfatter fisk, sjøpattedyr, fugler, havskilpadder, krepsdyr, bløtdyr, pigghuder, koraller, maneter, salper, svamper og andre organismer.

De økologiske følgene av bifangst er:
* redusert antall av store individer, som ofte er predatorer, eller er sårbare på grunn av lang generasjonslengde
* økt andel av arter der individene er små og formerer seg hurtig
* økt andel av åtseletere, som forsyner seg av bifangsten som blir kastet over bord
* tap av biologisk mangfold og endringer i de marine økosystemene

På den sørlige halvkule er bifangst av sjøfugl et stort problem i forbindelse med linefiske, og flere arter av albatrosser og petreller er utrydningstruet blant annet på grunn av ekstra dødelighet fra bifangst. Et prosjekt utført av NINA antyder at  omkom årlig i 2009 og 2010 i forbindelse med line- og garnfiske langs norskekysten etter torsk, rognkjeks, blåkveite, breiflabb og sjølaks. Særlig utsatt for å drukne i fiskeredskap er havhest, skarver, teist, lunde og alke.

Bifangst som blir kastet over bord, er en viktig matkilde for mange sjøfugler. Bestandene av havhest og havsule har økt mye i Nord-Atlanteren de siste 50 år, og bestanden av middelhavsmåke er nå tyve ganger så stor som på 1970-tallet. Disse bestandsøkningene kan skyldes at mer fiskeavfall er blitt tilgjengelig på åpent hav.

## Eksterne lenker
* 
* 
* 
*
Havering Museum

**Havering Museum** er et museum i Romford, England. Det åpnet 26. mai 2010.

Utstillingene er knyttet til historien til London Borough of Havering.

Det er separate utstillinger for fem steder i bydelen:
*Havering-atte-Bower
*Hornchurch
*Romford
*Rainham
*Upminster

## Eksterne lenker
* 
*
Gene Kerrigan

**Gene Kerrigan** er en irsk journalist og forfatter. 

Kerrigan har arbeidet som journalist siden 1970-tallet, og har vært politisk kommentar for blant annet Magill, irske Sunday Independent og International Socialism. Han fikk æresbevisningen World Journalist of the Year i 1985 og 1990. I 2012 mottok han britiske Crime Writers' Associations Gold Dagger for kriminalromanenen *Rage*. 

## Referanser


## Eksterne lenker
*
Mildred Mehle

**Mildred Mehle** (født *Mildred Folkestad*, 1904–1987) var en norsk skuespiller. Hun spilte i årene 1929–1931 i tre filmer.

Hun var datter av maleren Bernhard Folkestad.  Gift første gang med Eyvind Mehle, og andre gang med den svenske skuespilleren Edvin Adolphson. Hun var moren til visesangeren Olle Adolphson og skuespilleren Kristina Adolphson.

## Filmografi
* 1929: *Frøken statsadvokat*  (*Die Frau im Talar* )
* 1930: *Kristine Valdresdatter*  
* 1931: *Halvveis til himmelen* 

## Referanser


## Eksterne lenker
*
Kim Myeong-su

**Kim Myeong-su** (født 1985) er en sørkoreansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

## Karriere
Kim deltok ved ASP-mesterskapet i boccia 2009 (Asia and South Pacific Championship), som ble arrangert i Hongkong. I den individuelle konkurransen vant han alle sine kamper, og vant til slutt finalen 4-1 over sin landsmann Park Jae-Suk. I lagkonkurransen (BC1/2) fikk Sør-Korea bronse, etter at de tapte semifinalen mot Kina, men vant deretter bronsefinalen 8-5 over Japan. 

Året etter deltok han ved VM i boccia 2010 i Lisboa i Portugal. I gruppespillet vant han sine tre kamper i gruppespillet, og gikk videre til sluttspillet. Der tapte han imidlertid 1/8-delsfinalen, med 4-5 mot brasilianske António Nunes Silva Nuta, og endte på 10.-plass. I lagkonkurransen vant Sør-Korea gull, etter seier 8-1 over Thailand i finalen. Senere på året fikk han også bronse ved Asian Para Games 2010 i Guangzhou, der han slo kinesiske Yuan Weibo 6-1 i bronsefinalen.

Ved Verdenscupen i boccia 2011 (*CPISRA Boccia World Cup 2011*) kom han på 17.-plass. Igjen fikk Sør-Korea gull i lagkonkurransen i klassen BC1-2. Ved utgangen av 2011 var han rangert som nummer 10 i verden i sin klasse.

Ved Paralympiske sommerleker 2012 i London deltok han både individuelt og i lagkonkurransen. Han tapte kvartfinalen 1-7 for brasilianske Jose Carlos Chagas de Oliveira, og endte til slutt på 8.-plass, etter at han tapte kampen om syvendeplassen mot thailandske Witsanu Huadpradit. Han deltok også i lagkonkurransen, der Sør-Korea ble slått ut av Kina i kvartfinalen.

## Referanser


## Eksterne lenker
* Profil hos IPC 
* London 2012 - So-Yeong Jeong
* London 2012 - Athletics - Boccia (resultater PL 2012)
Thijs Libregts

**Thijs Libregts** (født 4. januar 1941 i Rotterdam) er en nederlandsk fotballtrener og tidligere fotballspiller. Han er tidligere landslagstrener for .

Etter å ha begynt sin spillerkarriere i Excelsior Rotterdam fra 1958 til 1962, dro Libregts videre til Feyenoord, der han ble i seks år. I 1968 dro han tilbake til Excelsior før han la opp i 1972. Tre år senere, i 1975, tok han over som trener. Laget hans rykket ned i første sesong, men rykket senere opp igjen fire sesonger senere. I 1980 begynte han som trener for PSV Eindhoven, og fikk laget til andreplass i Eredivisie i 1981/1982-sesongen. I 1983 ble Libregts trener for Feyenoord, og han vant både serien og cupen i sin første sesong. 

I november 1984 dro Libregts til Hellas, der han i rekkefølge trente Aris Thessaloniki (1984–1986), PAOK (1986–1987), og Olympiakos (1987–1988). Deretter ble Libregts utnevnt til trener for Nederland etter å ha tatt over from Rinus Michels, som nettopp hadde ledet laget til å vinne EM i fotball 1988 i Tyskland. Nederland greide lett å kvalifisere seg til VM i 1990, men Libregts ble bedt om å forlate posten av spillerne, og ble erstattet av Leo Beenhakker før turneringen startet.

Etter Nederland dro Libregts tilbake til Hellas og Iraklis Thessaloniki og så igjen Olympiakos. Deretter fikk han sparken og tok over som trener for . Han ble der fra 1998–1999, og dro deretter til den østerrikske klubben Grazer AK. Da han ble erstattet der, tok han ikke opp en ny klubb.

## Referanser


## Eksterne lenker
*
Settimana Internazionale di Coppi e Bartali

**Settimana Internazionale di Coppi e Bartali** er et italiensk etapperitt i landeveissykling som arrangeres hvert år i mars. Rittet har blitt arrangert siden 1984. Rittet er av UCI klassifisert med 2.1 og er en del av UCI Europe Tour.

## Vinnere

## Eksterne lenker
*
Rheinbrohl

**Rheinbrohl** (latin: *Broele trans Rhenum*) er en kommune i Landkreis Neuwied i den tyske delstaten Rheinland-Pfalz. I byen finnes det vestligste punkt av Limes, romerrikets grense i Tyskland. Limes ble oppført på UNESCOs verdensarvliste i 2004.

## Bilder

File:Rbrohl 1.JPG|Gertrudenhof med kapellet
File:Kath.Kirche Rbrohl.jpg|Den katolske St.Suibertuskirken
File:Bahnhof Rheinbrohl.jpg|Jernbanestasjonen
File:Rbrohl 2.JPG|Gamle bygninger


## Referanser

## Eksterne lenker
*
Henrik av Franken

**Henrik av Franken** (død 28. august 886) var en viktig militær leder under kong Karl den tykke i Østfrankerriket. Han var sønn eller sønnesønn av grev Poppo av Grapfeld som var en av de tidligste medlemmer av adelsslekten babenbergerne. Henrik ble vekselvis titulert som greve eller markgreve av Sachsen eller som hertug av Franken.

## Liv og vike

Henrik er beskrevet av Abbo Cernuus i hans *Bella Parisiacæ urbis* som en sakser, men det er mer sannsynlig at han var en thuringer.

Henrik var slottsherre til slottet Babenberg ved elven Main, der byen Bamberg senere ble bygget. Han var kong Karls fortrolige og høyre hånd i Østfrankerriket. Sammen med Arnulf av Kärnten ledet han blant annet Karls beleiring av vikingleiren i Assalt i Friesland i 882. Denne vikingleiren var restene av «den store hedenske hær» som var fordrevet fra England av kong Alfred etter slaget ved Ashdown i 871 og slaget ved Edington i 878. Henrik var også den som arresterte Hugo, hertugen av Alsace og Godfrey, hertugen av Frisia og fikk dem stilt for retten.

I 884, da Karl den tykke overtok kongekronen i Vest-Franken, sendte han Henrik til markgrevskapet Neustria for å forsvare det mot vikingene. Etter at markgreve Ragenold av Neustria døde i 885 overtok Henrik denne tittelen. 

I 886 ble Henrik sendt til Paris for å hjelpe til mot beleiringen av byen. Paris hadde to ganger tidligere blitt beleiret av vikinger, og begge gangene hadde de fremtvunget et forlik som innebar enorme mengder sølv som løsepenger for å oppgi beleiringen. Denne gangen angrep vikingene med «*en flåte så veldig at skipene dekket elven på hele to mils avstand fra byen*». Denne gang forsvarte pariserne seg godt, men Karl den tykke viste feighet i situasjonen og betalte vikingene igjen løsepenger og ga dem også tillatelse til å passere Paris og slå leir i Burgund. Dette var muligens betinget av motsetningsforhold mellom Karl og lederskapet i Burgund. Henrik trakk seg tilbake fra Paris og ble drept i en mindre trefning med andre nordboere samme år.

*Fulda-annalene* synes rette skyld for Henriks død i å skrive at han ble «forlatt av sine menn». Regino av Prüm nedtegnet at Henrik ble gravlagt i klosteret Saint-Médard de Soissons.

## Familie
Det er spekulert i om Henrik var gift med Ingeltrude, datter av Eberhard av Friuli og hans kone Gisela som var datter av frankerkongen Ludvig den fromme.

En annen teori er at han var gift med en datter av markgreve Berengar I av Neustria (markgreve fra 861 til 865). Dette gir i så fall en rimelig forklaring på Henriks inntreden som markgreve i 885. Om dette giftermålet er riktig bekrefter det hypotesen om av den etterfølgende markgreve (fra 886 til 896) Berengar II av Neustria var Henriks sønn.

Opplysningene om Henriks barn er høyst usikre, bortsett fra datteren Hedwig som regnes som historisk sikker.

*Hedwig av Babenberg, (født ca 850–855) gift med hertug Otto I av Sachsen
*Adalbert, (død, henrettet 9. juni 906)
*Henrik, (død 902 eller 903)
*Adalhard (død, henrettet i 903)
*Mulig stesønn: Berenger II, markgreve av Neustria

## Referanser
Gústaf Adolf Björnsson

**Gústaf Adolf Björnsson** er en islandsk håndballtrener, og tidligere håndballspiller.

Björnsson er assistenttrener for Islands kvinnelandslag.

Som spiller for Islands herrelag står Björnsson notert med to kamper og ingen scoringer.

## Referanser
The Downs

**The Downs** er en red eller et sjøområde ved kysten av Kent, mellom North Foreland og South Foreland, i den sørlige delen av Nordsjøen nær Den engelske kanal. I 1639 fant slaget ved the Downs sted der, en nederlandsk flåtestyrke ødela en spansk flåtestyrke som hadde søkt tilflukt i nøytralt engelsk farvann.

Fra Elisabethansk tid har The Downs bidratt til å gjøre Deal til en av Englands fremtredende havner og på 1800-tallet ble det utstyrt med telegraf og tårn for tidssignal (timeball tower) så fartøy kunne korrigere sitt kronometer.

Området har ankringsdybde ned til 22 meter (12 favner) og selv med sørlig kuling gir området noe le, samtidig som det ved slike forhold ikke var uvanlig med grunnstøtinger. Fra øst avgrenses og beskyttes området av Goodwin Sands og fra nord og vest av den engelske kysten. I seilskutetiden ble The Downs mye brukt som base for engelske krigsskip som patruljerte Nordsjøen og et samlingsområde for opprustede eller nybygde skip fra marineverftet ved Chatham Dockyard, som HMS «Bellerophon». 

The Downs ligger også strategisk mellom doverstredet og utløpet av Themsen (Thames Estuary) så både handelsfartøy som ventet på østlig vind for å seile Den engelske kanal og de som skulle til London samlet seg der, ofte for ganske lange perioder. Ifølge Deal Maritime Museum og andre kilder så er det notert at så mange som 800 seilskip har vært ankret samtidig.

I nåtiden, hvor Den engelske kanal fremdeles er en av verdens mest trafikkerte farvann så benyttes området ennå av ferger og andre fartøyer for å søke ly i dårlig vær.

## Referanser


## Litteratur
* Cordingly, David (2004) *Billy Ruffian: The Bellerophon and the Downfall of Napoleon: The Biography of A Ship of the Line, 1782–1836*, London: Bloomsbury Publishing. ISBN 0-7475-6544-9
* Robson, Martin (2005) *The Battle of Trafalgar*, Conway Maritime Press, ISBN 0-85177-979-4
Axel Axelsson

**Axel Sölvi Axelsson** (født 25. juli 1951) er en islandsk tidligere håndballspiller.

Axelsson har spilt landslagshåndball for Island, hvor han står notert med 84 kamper og 328 mål. Axelsson deltok også for Island i OL i 1972.

## Referanser


## Eksterne lenker
*
Lagoa das Furnas

**Lagoa das Furnas** er en kratersjø på øen São Miguel i den portugisiske øgruppen Azorene.

Innsjøen ligger 281 meter over havet, er 15 meter på sitt dypeste, og er med en størrelse på 1,93 km² Azorenes nest største.

## Referanser


## Eksterne lenker
*
Björgvin Björgvinsson (håndballspiller)

**Björgvin Björgvinsson** (født 11. februar 1949) er en islandsk tidligere håndballspiller.

Björgvinsson har spilt landslagshåndball for Island, hvor han står notert med 106 kamper og 194 mål. Björgvinsson deltok også for Island i OL i 1972.

## Referanser


## Eksterne lenker
*
Jens Bergensten

**Jens Peder Bergensten**, også kjent som **Jeb** eller **jeb_**, er en svensk spillutvikler. Siden 1. desember 2010 har han arbeidet for Mojang som programmerer og spillutvikler. Han overtok som ledende utvikler av spillet Minecraft etter Markus Persson, også kjent som *Notch*, da han ga seg desember 2011.

## Referanser

## Eksterne lenker
* 
* 
*
Sigurður Einarsson

::For spydkasteren med samme navn, se Sigurður Einarsson (friidrettsutøver)

**Sigurður G. Einarsson** (født 7. april 1943) er en islandsk tidligere håndballspiller.

Einarsson har spilt landslagshåndball for Island, hvor han står notert med 29 kamper og 31 mål. Einarsson deltok også for Island i OL i 1972.

## Referanser


## Eksterne lenker
*
Stefán Gunnarsson

**Stefán B. Gunnarsson** (født 23. april 1951) er en islandsk tidligere håndballspiller.

Gunnarsson har spilt landslagshåndball for Island, hvor han står notert med 56 kamper og 30 mål. Gunnarsson deltok også for Island i OL i 1972.

## Referanser


## Eksterne lenker
*
DS «Statsraad Stang»

**DS «Statsraad Stang»** var en hjuldampbåt på Norsjø i Telemark. 

DS «Statsraad Stang» ble bygget ved Thomas Dunn Marshall verft i South Shields i England i 1851, med dampmaskin trolig fra samme sted. Den ble fraktet i deler og satt sammen ved Fjærestrand i sørenden av Norsjø. Båten gikk prøvetur i april 1852, og startet ordinær rutetrafikk fra 3. mai 1852 mellom  Fjærestrand i Solum og Tangen brygga ved Heddalsvatnet (eller «Souerelven, saalangt op som den nuværende lave Vandstand tillader»).

1871 ble skipet bortleid til staten som karanteneskip, og lå ved Hovedøybukten i Kristiania. 
1872 ble hun antagelig solgt til Sverige. I boken «Ådalen 1» nevnes det at Locknö Ångsågs Bolag eide DS «Statsraad Stang». De brukte den som last- og slepebåt. Videre skjebne er ukjent.

## Referanser


## Se også
* Liste over båter som har trafikkert Telemarkskanalen
Jakob Sverdrup (ordfører)

**Jakob Liv Borch Sverdrup** (født 28. desember 1855 på Kolvereid i Nord-Trøndelag, død 4. juni 1934 samme sted) var en norsk handelsmann og politiker (H). Han var Kolvereids ordfører fra 1905 til 1913.

Han vokste opp på handelsstedet Buøya i Kolvereid herred som sønn av Peder Jacob Sverdrup og Anne Marie Dahl, som hadde overtatt gården etter morfaren Peder Dahl. Farfaren var proprietær Ulrik Fredrik Suhm Sverdrup på Lauga i Nærøy sogn. Farbroren var eidsvollsmann og professor Georg Sverdrup, og farens fetter var statsminister Johan Sverdrup.

Hans eldre brødre Christian og Adolf Sverdrup overtok handelsstedet på Buøya i 1874. Selv gikk han Trondhjems borgerlige realskole og to år i lære som kontorist i byen før han ble medeier på Buøya. Brødrene delte på ansvaret slik at Jakob tok seg av landhandelen og poståpneriet, Adolf tok seg av fiskehandelen og fraktfarten, mens Christian drev gården.

Jakob Sverdrup giftet seg i 1887 med Helga Fredrikke Hagemann, datter av sakfører Casper Fredrik Hagemann i Namsos og søster til skoledirektør og ordfører Tøger Hagemann i Steinkjer. Ekteskapet var barnløst og ble oppløst i 1900.

Sverdrup var en meget benyttet mann i kommunalt styre. Han var medlem av Kolvereid herredsstyre i 21 år, formann i skolestyret fra 1900 til 1904, ordfører fra 1905 til 1913 og varaordfører fra 1917 til 1919. Jakob Sverdrup var den siste i rekken av Høyre-ordførere i Kolvereid herred siden broren Adolf Sverdrup ble ordfører i 1886.

## Referanser
Hydrant

En **hydrant** er en innretning for tapping av vann fra hovedvannledningen for å forsyne et brannvesen under en ildebrann. Hydranten er forsynt med et deksel, en lås til dekselet, samt en lås for vanngjennomstrømningen (ventil). Ved å åpne dekselet kan det tilkobles en brannslange som deretter fylles ved å dreie på ventilen. Når ventilen dreies tilbake til lukket stilling, dreneres den øverste del av hydranten for vann, for å unngå at vannet fryser til is i røret om vinteren.

Idet vannet i ledningene vanligvis har et høyere trykk og dermed høyere vanngjennomstrømning inne i by- og industriområder, kan man oppnå en større kapasitet i hydrantene ved å plassere dem i disse områdene. Hvis det ikke er adgang til en hydrant i nærheten av det ønskede stedet, vil man så være nødt til å fremskaffe vannet på en annen måte. Dette vil typisk skje enten i form av en vanntankvogn, som selv medbringer vann, eller ved å suge fra en sjø eller en elv med hjelp av utstyret på en slangetender.

Ved å koble en brannslange på hydranten får man mulighet for å lede vannet over til en automobilsprøyte. Denne vil med sin kraftige pumpekapasitet sikre at trykket i slangen som brukes til å bekjempe ilden med er tilstrekkelig høyt. Dessuten kan den fordele vannet ut i flere forskjellige slanger, hvilket gir mulighet for å angripe brannen fra flere forskjellige vinkler.
Călin Peter Netzer

**Călin Peter Netzer** (født 1. mai 1975 i Petroșani) er en rumensk regissør, manusforfatter og filmprodusent.

Netzer bodde i Cluj før han utvandret sammen med familien til Vest-Tyskland i 1983 og bosatte seg til slutt i Stuttgart, der han tok abitur. Han reiste tilbake til Romania for å studere filmregi i București (1994–1999).

Hans første langfilm, *Maria* (2003), vant spesialprisen under Filmfestivalen i Locarno i 2003. Hans andre film var *Medalia de onoare* («Æresmedaljen», 2009). Hans tredje film, ''Mor og sønn'' (2013), vant Gullbjørnen under Filmfestivalen i Berlin 2013.

I 2013 ble han utnevnt til æresborger av byen Petroșani.

## Filmografi

### Spillefilm

* 2003: *Maria*
* 2009: *Medalia de onoare*
* 2013: *[[Mor og sønn]] (Pozitia copilului)* 
* 2016: *Ana, mon amour* 

### Kortfilm

* 1996: *Maria*
* 1998: *Zăpada mieilor*

## Priser
* Juriens spesialpris ved Locarno internasjonale filmfestival for *Maria*, 2003
* Premie for beste regi ved Den internasjonale filmfestivalen Transylvania, 2010, for *Medalia de onoare*
* Gullbjørnen for ''Mor og sønn'' ved Filmfestivalen i Berlin, 2013
* Dana Bunescu fikk Sølvbjørnen for «fremragende kunstnerisk prestasjon» for klipp av *Ana, mon amour* ved Filmfestivalen i Berlin, 2017

## Referanser


## Eksterne lenker
*
Fengpanne

En **fengpanne** er et ildstål som skaper gnist i en flintlåsmekanisme. Den er utformet som en L-formet bit av stål der den vertikale delen utgjør selve ildstålet, mens den horisontale delen ligger som et lokk over en liten forladning av svartkrutt i kruttpanna. Hanen har en bit flint som er holdt fast i en liten skrustikke slik at den vil treffe fengpanna når hanen slår forover. Fengpanna er fjærbelastet slik at slaget får den til å vippe opp og bakover. Flinten skraper mot stålet og danner et lite regn av gnister samtidig som fengkruttet blir eksponert. Når fengkruttet antennes av gnistene fra fengpanna, fyrer det av hovedlandingen gjennom et lite fenghull fra fengpanna og inn i kammeret.

Utviklingen av en kombinert fengpanne som både fungerte som ildstål og lokk på kruttpanna gjorde flintlåsmekanismene adskillig enklere og mer driftssikre enn de tidligere snapplåsene, og med innføringen av flintlås ble luntelåsen faset ut for alle våpen mindre enn kanoner. Oppfinnelsen blir ofte tilegnet den franske børsemakeren Marin le Bourgeoys rundt 1610. Han kan ha latt seg inspirere av den spanske miqueletlåsen som brukte et ildstål med mer eller mindre samme form i flere tiår før flintlåsen.

## Se også

* Fyrtøy
* Perkusjonslås
* Ildstål

## Referanser
Glitregga

**Glitregga** er et fjell på grensa mellom Stad og Stryn kommuner i Vestland. Fjellet ligger på sørsiden av Hornindalsvatnet, og er det høyeste punktet i tidligere Eid kommune.

## Fotnoter



## Referanser




## Eksterne lenker
*
Folkets Hus Bodø

**Folkets hus Bodø** er et møte-, konferanse- og forsamlingslokale i Bodø. Folkets Hus holder til i Prinsens gate 115, rett utenfor Bodø sentrum. Huset er nyoppusset og har lokaler for opp til 250 personer. Huset samarbeider med Bodø selskapsservice, som også hjelper til med gjennomføringen.

Storsalen er det største rommet i huset, og har plass til 150 personer. Salen er tilpasset kinooppvisning, konserter og arrangementer, men også møter og konferanser. Teaterscenen er et annet konsertsal, tilpasset teater. Salen har plass til 200 personer, og er med scene. Også denne salen er tilpasset konferanser. Salongen er det siste rommet, og er tilknyttet storsalen. Salongen har plass til 55 gjester, og er forbeholdt servering.

## Referanser
Frigg (kvinnenavn)

**Frigg** er et kvinnenavn med opprinnelse i norrøne *frjá*, «elske». I norrøn mytologi var Frigg Odins kone, og var kjærlighets- og skjebnegudinnen. Navnet er også noe brukt som mannsnavn, men svært sjeldent.

## Utbredelse
Navnet er kjent brukt som personnavn i Norge fra 1910.

|}

## Kjente personer med navnet
Personene i listene er ordnet kronologisk etter fødselsår.
### Kvinner
* Frigga Carlberg (1851&ndash;1925), svensk forfatter
*  (1854&ndash;1935), norsk kvinne gift med statsminister Wollert Konow
*  (f. 1966), norsk organisasjonsleder
* Frigga Kruse (f. 1978), tysk polarforsker

### Menn
* Frigg-Ottar Os (født 1951), norsk politiker

## Annen bruk av navnet
* Frigg, gudinne i norrøn mytologi
* Frigg Oslo Fotballklubb
* Friggfeltet, gassfelt i Nordsjøen

## Referanser




## Eksterne lenker
Nordkjosbotn videregående skole

**Nordkjosbotn videregående skole** er en videregående skole på Nordkjosbotn i Balsfjord kommune i Troms. Troms fylkeskommune står som driver og eier av skolen. Skolen har hovedsakelig elever fra Balsfjord, Storfjord og Lyngen, men også elever fra både Finnmark og Nordland, spesielt gjelder dette VG2 og VG3 automatisering.

Skolen har i dag et lite hybelhus like i nærheten for elever som bor langt unna skolen.

## Fagtilbud

* Studiespesialisering
* Helse- og oppvekstfag
* Elektro og datateknologi
* Teknologi- og industrifag 

Skolen ble startet opp i 1983 med mekaniske fag. Hele skolen sto klar til bruk høsten 1985, og hadde da følgende studieretninger:
* AF (allmennfag)
* HK (handel og kontor)
* HH (husholdningsfag)
* HI (håndverk og industri) 

## Kjente personer som har gått på Nordkjosbotn VGS
* Lena Jensen, SV-politiker. Allmennfag 1989-1993 

## Referanser


## Eksterne lenker
* Nordkjosbotn videregående skole
Shackletonkjeda

**Shackletonkjeda** er en fjellkjede på det antarktiske kontinentet. Den strekker seg om lag 160 kilometer i øst-vestlig retning mellom Slessorbreen og Recoverybreen i Coats Land. Den østligste delen av fjellkjeden strekker seg inn i den vestlige delen av Dronning Maud Land. Fra vest til øst består Shackletonkjeda av Otter Highlands, Haskard Highlands, La Grange Nunataks, Fuchs Dome, Herbert Mountains, Shotton Snowfield, Read Mountains og Pioneers Escarpment. Den delen av Shackletonkjeda som strekker seg inn i Dronning Maud Land består av Skiltvakta, Rileyryggen, Carterknattane, Vindberget, Nobleknausane og Gallsworthyryggen.

Samveldets trans-antarktiske ekspedisjon 1955–58 oberverte fjellkjeden fra lufta i 1956 og gjennomførte bakkerekognosering av de vestlige delene i 1957. United States Navy utførte flyfotografering av fjellkjeden i 1967. Ytterligere landbaserte undersøkelser ble foretatt i sesongene 1968/69 og 1969/70 av British Antarctic Survey med støtte av C-130 Hercules fra US Navy.

Fjellkjeden er oppkalt etter polarutforskeren Ernest Shackleton, leder av Endurance-ekspedisjonen 1914–16. Den norske formen av navnet ble godkjent i 1990.

## Referanser


## Eksterne lenker
*
Adolf Sverdrup

**Peter Adolf Sverdrup** (1851–1929) var en norsk handelsmann og kommunepolitiker. Han var Kolvereids ordfører fra 1886 til 1889 og fra 1894 til 1898.

Han vokste opp på handelsstedet Buøya i Kolvereid prestegjeld som sønn av Peder Jacob Sverdrup og Anne Marie Dahl, som hadde overtatt gården etter morfaren Peder Dahl. Farfaren var proprietær Ulrik Fredrik Suhm Sverdrup på Lauga i Nærøy. Farbroren var eidsvollsmann og professor Georg Sverdrup, og farens fetter var statsminister Johan Sverdrup.

Adolf og hans bror Christian Sverdrup overtok handelsstedet på Buøya i 1874. En tredje bror, Jakob Sverdrup, ble senere medeier. Brødrene delte på ansvaret, slik at Adolf tok seg av fiskehandelen og fraktfarten, Christian drev gården, mens Jakob tok seg av landhandelen og poståpneriet.

Adolf Sverdrup var høyremann og satt i ledelsen for grunnlovsforeningen (høyreforeningen) i Kolvereid fra grunnleggelsen i 1884. Han var Kolvereids ordfører fra 1886 til 1889 og fra 1894 til 1898. Han var suppleant for valgmennene fra Kolvereid prestegjeld ved stortingsvalgene i 1891, 1894 og 1897.

Adolf Sverdrup giftet seg i 1898 med Thina Regine Carlsen; ekteskapet var barnløst.

## Referanser